钦定古今图书集成/方舆汇编/职方典/第1182卷 > 《记游定惠院》前人
## 钦定古今图书集成/方舆汇编/职方典/第1182卷 > 《记游定惠院》前人

黄州定惠院东小山上，有海棠一株，特繁茂。每岁盛

培治。山上多老枳，木性瘦韧，筋脉呈露如老人顶颈，
花白而圆，如大珠累累，香色皆不凡。此木不为人所
喜，稍稍伐去，以予故，亦得不伐。既饮，往憩于尚氏之
第。尚氏亦市井人也，而居处修洁，如吴越间人，竹林
花圃皆可喜。醉卧小板阁上，稍醒，闻坐客崔成老弹
雷氏琴，作悲风晓月，铮铮然，意非人间也。晚乃步出
城东，鬻大木盆，意者谓可以汪清泉瀹瓜李。遂夤缘
小沟，入何氏韩氏竹园。时何氏方作堂竹间，既辟地
矣，遂置酒竹阴下。有刘唐年主簿者，馈油煎饵，其名
为甚酥，味极美。客尚欲饮，而予忽兴尽，乃径归。道过
何氏小圃，乞其藂橘，移种雪堂之西。坐客徐君得之，
将适闽中，以后会未可期，请予记之，为异日拊掌。时
参寥独不饮，以枣汤代之。